CELEX: 62014CN0461
Language: fi
Date: 2014-10-07 00:00:00
Title: Asia C-461/14: Kanne 7.10.2014 – Euroopan komissio v. Espanjan kuningaskunta

22.12.2014   
            
            
               FI
            
            
               Euroopan unionin virallinen lehti
            
            
               C 462/16
            
         Kanne 7.10.2014 – Euroopan komissio v. Espanjan kuningaskunta
   (Asia C-461/14)
   (2014/C 462/25)
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: G. Wilms ja D. Loma-Osorio Lerena)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY (1), sellaisena kuin se on muutettuna direktiiveillä 97/11/EY (2) ja 2003/35 (3), 3 artiklan mukaisia velvoitteitaan eikä luonnonvaraisten lintujen suojelusta annetun direktiivin 2009/147/EY (4) 4 artiklan 4 kohdan mukaisia velvoitteitaan ennen alueen osoittamista erityiseksi suojelualueeksi 29.7.2008 eikä luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY (5) 6 artiklan 2 kohdan mukaisia velvoitteitaan kyseisestä päivästä lähtien, jolloin alue osoitettiin erityiseksi suojelualueeksi.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Asiaa koskevat tosiseikat liittyvät Sevillan ja Almerían välistä uutta suurten nopeuksien rautatielinjaa koskevaan suunnitelmaan, osuuksiin ”Marchena-Osuna I”, ”Marchena-Osuna II” ja ”Variante de Osuna” sekä siihen, että Espanjan viranomaiset mahdollisesti soveltavat ympäristövaikutusten arvioinnista ja luonnonvaraisten lintujen suojelusta annettujen direktiivien ja luontotyyppidirektiivin asiaa koskevia säännöksiä virheellisesti. Tähän johtopäätökseen on tultu ottaen erityisesti huomioon tämän Andalusian kautta kulkevan rautatielinjan rakennustöiden ja tulevan liikennöinnin vaikutukset Campiñas de Sevillan erityiseen lintujensuojeluealueeseen, jonka läpi rautatielinjan on suunniteltu menevän, vaikkei näitä vaikutuksia ole saatettu asianmukaisesti komission arvioitaviksi.
   
      (1)  Tiettyjen julkisten ja yksityisten hankkeiden ympäristövaikutusten arvioinnista 27.6.1985 annettu neuvoston direktiivi 85/337/ETY (EYVL L 175, s. 40).
   
      (2)  Tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3.3.1997 annettu neuvoston direktiivi 97/11/EY (EYVL L 73, s. 5).
   
      (3)  Yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta 26.5.2003 annettu Euroopan parlamentin ja neuvoston direktiivi 2003/35/EY (EUVL L 156, s. 17).
   
      (4)  Luonnonvaraisten lintujen suojelusta 30.11.2009 annettu Euroopan parlamentin ja neuvoston direktiivi 2009/147/EY (EUVL 2010, L 20, s. 7).
   
      (5)  Luontotyyppien sekä luonnonvaraisen eläimistön ja kasviston suojelusta 21.5.1992 annettu neuvoston direktiivi 92/43/ETY (EYVL L 206, s. 7).